《看花》
唐代·孟郊

家家有芍药，不妨至温柔。温柔一同女，红笑笑不休。

月娥双双下，楚艳枝枝浮。洞里逢仙人，绰约青宵游。

芍药谁为婿，人人不敢来。唯应待诗老，日日殷勤开。

玉立无气力，春凝且裴徊。将何谢青春，痛饮一百杯。

芍药吹欲尽，无奈晓风何。馀花欲谁待，唯待谏郎过。

谏郎不事俗，黄金买高歌。高歌夜更清，花意晚更多。

饮之不见底，醉倒深红波。红波荡谏心，谏心终无它。

独游终难醉，挈榼徒经过。问花不解语，劝得酒无多。

三年此村落，春色入心悲。料得一孀妇，经时独泪垂。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。